CELEX: E2010C0291
Language: sl
Date: 2010-07-07 00:00:00
Title: Odločba Nadzornega organa Efte št. 291/10/COL z dne 7. julija 2010 o priznavanju odobrenih območij na Norveškem glede Bonamia ostreae in Marteilia refringens

22.12.2010   
            
            
               SL
            
            
               Uradni list Evropske unije
            
            
               L 338/60
            
         ODLOČBA NADZORNEGA ORGANA EFTE
   št. 291/10/COL
   z dne 7. julija 2010
   o priznavanju odobrenih območij na Norveškem glede Bonamia ostreae in Marteilia refringens
   
   NADZORNI ORGAN EFTE JE –
   ob upoštevanju Sporazuma o Evropskem gospodarskem prostoru ter zlasti člena 109 Sporazuma in Protokola 1 k Sporazumu,
   ob upoštevanju Sporazuma med državami Efte o ustanovitvi nadzornega organa in sodišča ter zlasti člena 5(2)(d) Sporazuma in Protokola 1 k Sporazumu,
   ob upoštevanju akta iz točke 4.1.5a poglavja I Priloge I k Sporazumu EGP, Direktiva Sveta 2006/88/ES z dne 24. oktobra 2006 o zahtevah za zdravstveno varstvo živali in proizvodov iz ribogojstva ter o preprečevanju in nadzoru nekaterih bolezni pri vodnih živalih (1), kakor je bil sprejet s Protokolom 1 k Sporazumu EGP, in zlasti člena 53 tega akta,
   ob upoštevanju naslednjega:
   Z Odločbo št. 225/04/COL z dne 9. septembra 2004 je Nadzorni organ Efte priznal celotno obalo Norveške za odobreno območje v zvezi z boleznima Bonamia ostreae in Marteilia refringens.
   Norveška je 3. junija 2009 z elektronsko pošto obvestila Nadzorni organ Efte, da je bila v divjih ostrigah iz okrožja Aust-Agder na južnem Norveškem odkrita infekcija z Bonamia ostreae ter da sta bila okrog prizadetega območja vzpostavljena kontrolno in nadzorno območje.
   Z dopisom z dne 23. aprila 2010 (evidenčna št. 554681) je Norveška potrdila, da prisotnosti bolezni Bonamia ostreae v divjih ostrigah iz okrožja Aust-Agder na južnem Norveškem ni mogoče izključiti in zato ni trdnih dokazov, na podlagi katerih bi se lahko odpravili kontrolno in nadzorno območje okrog prizadetega območja.
   Člen 53(3) Direktive 2006/88/ES določa, da kadar epizootiološka preiskava potrjuje veliko verjetnost, da se je pojavila okužba, se v državi članici, na območju ali v predelu status brez bolezni prekliče v skladu s postopkom, na podlagi katerega je bil razglašen navedeni status. Na podlagi rezultatov epidemiološke preiskave, ki jo je izvedla Norveška, ter rezultata razprav norveškega državnega veterinarskega inštituta in referenčnega laboratorija Skupnosti, Nadzorni organ Efte meni, da so izpolnjeni pogoji iz določbe za preklic statusa brez bolezni za okrožje Aust-Agder na južnem Norveškem.
   V skladu s tem je treba Odločbo št. 225/04/COL razveljaviti.
   Ukrepi, določeni v tej odločbi, so v skladu z mnenjem Veterinarskega odbora Efte, ki pomaga Nadzornemu organu Efte –
   SPREJEL NASLEDNJO ODLOČBO:
   Člen 1
   Odobrena območja na Norveškem glede bolezni Bonamia ostreae in Marteilia refringens so navedena v Prilogi.
   Člen 2
   Odločba št. 225/04/COL se razveljavi.
   Člen 3
   Ta odločba začne veljati 7. julija 2010.
   Člen 4
   Ta odločba je naslovljena na Norveško.
   Člen 5
   Besedilo te odločbe v angleškem jeziku je edino verodostojno.
   
      V Bruslju, 7. julija 2010
      
         
            Za Nadzorni organ Efte
         
         Per SANDERUD
         
            Predsednik
         
         Sverrir Haukur GUNNLAUGSSON
         
            Član kolegija
         
      
   
   
      (1)  UL L 328, 24.11.2006, str. 14 ter Dopolnilo EGP št. 32, 17.6.2010, str. 1. Ta direktiva še ni objavljena v norveškem jeziku.
   
      PRILOGA
      
                  1.
               
               
                  Odobreno območje v zvezi z boleznijo Marteilia refringens je celotna obala Norveške.
               
            
                  2.
               
               
                  Odobreno območje v zvezi z boleznijo Bonamia ostreae je celotna obala Norveške razen:
                  
                              —
                           
                           
                              okrožje Aust-Agder na južnem Norveškem.